मंगलवार को एसपी से मिलने पहुंचे गांव लालपुर सौलाना निवासी फुरकान ने बताया कि उसने गांव के ही एक युवक को अपने परिचित से कुछ समय पहले 30 हजार रुपये उधार दिला दिए थे। इन रुपयों को जल्द ही वापस करने का आश्वासन भी दिया गया था, लेकिन बार-बार तगादा करने के बाद भी युवक रुपये वापस नहीं कर रहा है। उसने बताया कि सोमवार को उसने रुपयों की मांग की तो आरोपित आग-बबूला हो गया। इसी दौरान कुछ लोगों को आता देखकर आरोपित जान से मारने की धमकी देकर फरार हो गया।